钦定古今图书集成/明伦汇编/皇极典/第256卷 > 册府元龟 > 委任
## 钦定古今图书集成/明伦汇编/皇极典/第256卷 > 册府元龟 > 委任

王者临制海内壹齐天下内外之任众职并建授受
之际必得其人，然后委而用之斯古今不易之道也。
是以任贤不贰，载厥《禹谟》垂拱仰成，著于《周诰》。爰自
两汉迄于今世，曷尝不登用髦俊畴咨毗赖。或机务
藂委访以大计；或舆驾顺动，付以居留抱兼才者因
之省官辞衰耻者俾之彊起裁处关决，既许以便益
登擢署悉系其《论拟》。故有心比金石，材称桢干，居以
称股肱之寄，出以增方面之重。自非禀“克忠”之操，契
“同德”之美者，其孰能与于此乎？